Temir gumbaz. „Temir gumbaz“ ( – "Kipat barzel") – 4 dan 70 kilometrgacha boʻlgan masofani boshqaruvsiz taktik raketalardan himoya qilish uchun moʻljallangan taktik raketaga qarshi mudofaa tizimi. Isroilning Rafael kompaniyasi tomonidan ishlab chiqilgan. Har bir batareya 150 kvadrat kilometr maydonni himoya qila oladi. Birinchi batareya 2011-yil mart oyida jangovar navbatchilikka qoʻshilgan; 2014-yil iyul oyidan butun Isroil boʻylab 9 ta batareya jangovar navbatchilik qila boshladi. 2014-yil oxiriga kelib, „Temir gumbaz“ batareyalari 1200 ta raketani muvaffaqiyatli tarzda urib tushirgan.